b'\n_START_ARTICLE_\nCotul Dun\xc4\x83rii la Schl\xc3\xb6gen\n_START_PARAGRAPH_\nCotul Dun\xc4\x83rii la Schl\xc3\xb6gen sau \xc3\xaen german\xc4\x83 Schl\xc3\xb6gener Schlinge este denumirea curburii situat\xc4\x83 pe cursul superior al Dun\xc4\x83rii \xc3\xaen Austria Superioar\xc4\x83 \xc3\xaentre kilometrul 2180,5 \xc8\x99i 2186,5, la ca. jum\xc4\x83tatea distan\xc8\x9bei dintre Passau \xc8\x99i Linz. Pe malul de sud al Dun\xc4\x83rii se afl\xc4\x83 comuna Haibach ob der Donau la nord comuna se \xc3\xaenvecineaz\xc4\x83 cu localitatea Hofkirchen im M\xc3\xbchlkreis._NEWLINE_\xc3\x8en prealabil fluviul a str\xc4\x83b\xc4\x83tut Masivul Boemiei printr-un defileu situat \xc3\xaentre Passau \xc8\x99i Aschach an der Donau. Dup\xc4\x83 defileu fluviul are numeroase meandre iar la Schl\xc3\xb6gener Schlinge, face o \xc3\xaentoarcere de 180 de grade, de la sud-est la nord-est. Cursul superior al Dun\xc4\x83rii este considerat \xc3\xaen ciuda existen\xc8\x9bei barajelor, ca una dintre cele mai frumoase regiuni din v\xc4\x83ile Dun\xc4\x83rii. \xc3\x8en trecut Schl\xc3\xb6gener Schlinge era printre cele mai periculoase tronsoane pentru naviga\xc8\x9bia de Dun\xc4\x83re. Pe malul de nord al fluviului  \xc3\xaentre Au \xc8\x99i Grafenau se afl\xc4\x83 o potec\xc4\x83 turistic\xc4\x83 prev\xc4\x83zut\xc4\x83 din loc \xc3\xaen loc cu t\xc4\x83bli\xc8\x9be care furnizeaz\xc4\x83 informa\xc8\x9bii despre flora \xc8\x99i fauna regiunii. O panoram\xc4\x83 a curburii fluviului se poate vedea de la ruina Haichenbach._NEWLINE_Pe malul st\xc3\xa2ng al fluviului se afl\xc4\x83 un drum dintre Passau \xc8\x99i Au, cu lungimea de 70\xc2\xa0km, amenajat pentru cicli\xc8\x99ti. Fluviul poate fi traversat cu Bacuri (poduri plutitoare) care pornesc din loc loc de pe ambele maluri. De la localitatea Unterm\xc3\xbchl se recomand\xc4\x83 drume\xc8\x9bia, calea are ca. 5\xe2\x80\x936\xc2\xa0km lungime, \xc8\x99i se poate vedea Schloss Neuhaus an der Donau (Castelul Neuhaus an der Donau) sau masivul de granit. \xc3\x8en anul 2008 Schl\xc3\xb6gener Schlinge a fost numit \xe2\x80\x9eNaturwunder Ober\xc3\xb6sterreichs\xe2\x80\x9c (Minunea naturii din Austria Superioar\xc4\x83).'